Tessa Sanderson

Tessa Sanderson (s. 14. maaliskuuta 1956 Burnt Savannah, Jamaika) on brittiläinen keihäänheittäjä ja seitsenottelija.

Sanderson syntyi Jamaikalla mutta muutti Wolverhamptoniin Englantiin. Hän oli Britannian paras keihäänheittäjä 1970-luvun alusta 1980-luvulle saakka. Hän saavutti hopeaa Euroopan-mestaruuskilpailuissa 1978 ja voitti samana vuonna ensimmäisen kolmesta Kansainyhteisön-mestaruudestaan.

Sanderson voitti olympiakultaa vuoden 1984 kesäolympialaisissa Los Angelesissa tuloksella 69,56, ja hänestä tuli ensimmäinen olympiakultaa yleisurheilun heittolajeissa voittanut brittiläinen nainen. Hän osallistui kaikkiaan kuusiin olympialaisiin. Hän sijoittui neljänneksi Barcelonassa 1992 ja kymmenenneksi Montrealissa 1976. Vuosien 1980, 1988 ja 1996 olympialaisissa hän karsiutui loppukilpailusta.

 Lähteet 

Luokka:Brittiläiset keihäänheittäjät
Luokka:Brittiläiset olympiavoittajat
Luokka:Vuonna 1956 syntyneet
Luokka:Elävät henkilöt